open-index/open-wikipedia-markdown huggingface dataset:
Kahulugan ng buhay

Ang **kahulugan ng buhay** ay isang katanungang pampilosopiya na nakatuon sa katuturan ng buhay o ng pag-iral sa pangkalahatan. Maaari rin itong ipahayag sa iba't ibang mga anyo, katulang ng "Bakit ba tayo naririto?", "Tungkol ba talaga saan ang buhay?", at "Ano ba ang layunin ng pag'iral?" Naging paksa ito ng maraming mga haka-hakang makapilosopiya, makaagham, at makateolohiya sa loob ng kahabaan ng kasaysayan. Nagkaroon na ng isang malaking bilang ng iminungkahing mga kasagutan sa mga katanungang ito magmula sa maraming iba't ibang mga balangkas na pangkultura at pang-ideolohiya.

Ang kahulugan ng buhay ay nasa mga diwang pampilosopiya at panrelihiyon ng pag-iral, ng mga ugnayang panlipunan, kamalayan, at kaligayahan, at humahangga sa maraming iba't ibang mga paksa, katulad ng kahulugang masagisag, ontolohiya, halaga, layunin, etika, kabutihan at kasamaan, malayang kagustuhan, pag-iral ng isa o maraming mga Diyos, mga diwa ng Diyos, kaluluwa, at kabilang buhay. Ang ambag na makaagham ay pangunahing nakatuon sa paglalarawan ng kaugnay na mga katotohananng empirikal hinggil sa uniberso, paggalugad sa diwa at mga parametro o sukatan hinggil sa 'paano' ng buhay. Pinag-aaralan din ng agham at maaari ring makapagbigay ng mga mungkahi para sa paghahangad ng kapakanan at isang kaugnay na diwa ng moralidad. Ang isang kahalip na makapantaong pagharap ay nagbibigay ng tanong na "Ano ba ang kahulugan ng *aking* buhay?" Ang kahalagahan ng tanong na tumutukoy sa layunin ng buhay ay maaaring sumabay sa pagkakamit ng talagang katotohanan, o isang damdami ng kaisahan, o kahit na isang damdamin ng kabanalan. 

Kategorya:Buhay
Kategorya:Pilosopiya
Pamutat

[thumb|right|Isang pamutat na [makaroni at keso]]

Ang **pamutat** o **pagkaing palamuti** (Ingles: *side dish*, literal na "pagkaing panggilid", *side order*, *side item*, o *side* [panggilid] lamang, na kung minsan ay natatawag din bilang ''hors d'oeuvres*) ay isang uri ng pagkain na kapiling ng *entrée* o pangunahing putahe ng isang magkakasunod na hain ng mga pagkain.

## Karaniwang mga uri
[right|thumb|Isang pamutat na [ensaladang Griyego]]
Ang mga pamutat na katulad ng mga ensalada, mga patatas, at mga tinapay ay karaniwang ginagamit sa piling ng mga pangunahign kurso ng pagkain sa maraming mga bansa na nasa mundong kanluranin. Ang bagong mga pagkaing palamuti na ipinakilala sa loob ng nakalipas na dekada, katulad ng kanin at *couscous* ay naging napakatanyag sa buong Europa, natatangi na sa mga okasyong pormal (na ang *couscous* ay mas karaniwang lumilitaw sa mga handaang panghapunan na ipinakilala ng maraming mga pinanggalingang pang-Gitnang Silangan.

Kapag ginamit bilang isang pang-uri, ang mga salitang "pamutat" o "palamuti" ay madalas na tumutukoy sa isang mas maliit na dami na inihain bilang pagkaing  "panggilid", sa halip na isang malaking hain na katulad ng sa pangunahign pagkain inihahain. Halimbawa, ang isang "palamuting ensalada" na isinilbing nakalagay sa isang maliit na mangkok o plato ay palamuti o pandagdag lamang kung ihahambing sa isang ensalada inihaing nakalagay sa isang malaking platong panghapunan.

Ang isang karaniwang paghahain ng pagkain sa Estados Unidos na mayroong pangunahing pagkain na mayroong karne ay maaaring magbilang ng isang pamutat na gulay, na kung minsan ay nasa anyo ng isang ensalada, at ng isang pamutat na gawa mula sa o mayroong gawgaw, katulad ng tinapay, mga patatas, kanin, o pasta.

Mayroong ilang mga kainan na nag-aalok ng may limitasyong mapagpipilian ng mga pamutat na kabilang sa presyo ng entrée bilang isang kumbinasyon ng mga pagkain. Bilang paghahambing, kung minsan ang mga pamutat ay nakahiwalay na inihahain magmula sa menung *a la carte*. Ang kataga ay maaari o hindi maaaring magpahiwatig na ang pagkain ay maaari lamang orderin na kapiling ang iba pang pagkain.

Ang *French fries* ay ang pinaka pangkaraniwang pamutat na isinisilbi sa mga kainang *fast-food* at iba pang mga lutuin sa Estados Unidos. Bilang pagtugon sa pagpuna hinggil sa nilalaman ng *French fries'' na maraming taba at kaloriya, mayroong ilang mga kainang pam-fast food na kamakailang nagsimulang mag-alok ng iba pang mga pamutat, katulad ng mga ensalada, bilang panghalili para sa pamantayang French fries sa kanilang mga pagkaing tambalan.

## Mga sanggunian
*
*

## Mga kawing panlabas
*Wikibooks Cookbook

Kategorya:Paghahain at pagkain
Kategorya:Pagkain
Halamang namumulaklak

Ang mga **halamang namumulaklak**, na tinatawag ding **Angilperma**, **Angiospermae** o **Magnoliophyta** ay ang nangingibabaw na mga halamang panlupa sa kasalukuyan. Kasama ng mga gymnosperm, binubuo nila ang mga halamang may buto. Kaiba sila mula sa mga gymnosperm dahil ang mga angiosperma ay nagkakaroon ng mga bulaklak, at may nakalakip o nakasarang mga obyul. Ang mga gymnosperm ay nagkakaroon ng hubad na mga buto sa ibabaw ng mga alimusod (balisungsong) o sa mga kayariang bukas.

Ang mga halamang namumulaklak ang pinaka iba't iba na pangkat ng mga embryophyte (halamang panlupa). Dahil sa nagkakaroon sila ng mga buto, tinatawag silang mga spermatophyte, katulad nga ng mga gymnosperm. Subalit kaiba nga sila mula sa mga gymnosperm dahil sa isang serye ng mga sinapomorpiya (mga hinangong mga katangian). Ang mga katangiang ito kinabibilangan ng mga bulaklak, endosperma sa loob ng mga buto, at ang pamumunga ng mga prutas na naglalaman ng mga buto. Sa pang-etimolohiya, ang  ay nangangahulugang isang halaman na nakagagawa ng mga buto sa loob ng isang lakipan; sila ay mga **halamang namumunga** (mga halamang may bunga o prutas), bagaman mas pangkaraniwan silang tinatawag bilang mga halamang namumulaklak.

Ang mga ninuno ng mga halamang namumulaklak ay humiwalay magmula sa mga gymnosperm noong bandang 245 hanggang 202 milyong mga taon na ang nakararaan, at unang mga halamang namumulaklak na nalalamang umiral ay magmula sa 140 milyong mga taon na ang nakalilipas. Malakihan ang naging pagkakasari-sari nila noong panahon ng Mas Mababang Cretaceo at naging laganap noong nasa tinatayang 100 milyong mga taon na ang nakararaan, subalit pumalit sa mga *conifer* bilang nangingibabaw na mga puno noong bandang 60 hanggang 100 milyong mga taon lamang ang nakalilipas. 

thumb|alt=Isang halamang namumulaklak ng dilaw na bulaklak sa tabi ng lansangan|Isang halamang namumulaklak

## Tingnan din
*Bungang-kahoy
*Halaman
*Puno
*Bulaklak
*Palumpong
*Dahon

## Mga sanggunian
Kategorya:Angiosperms
Kategorya:Taksonomiya ng halaman
Kategorya:Halaman
Kategorya:Polinasyon
Kategorya:Seksuwalidad ng halaman
Jasmin

Ang **Jasmin** ay isang uri ng pangalan pang babae ay mula sa persiya at hango sa puting bulaklak o sampaga at sa tagalog, ay *yasmina*, *yasmin*.

## Halaman
thumb|Ang bulaklak na Jasmin, o sampaga.
**Sampaga*, ay isang uri ng puting bulaklak.
**Sampaguita*, ang pambansang bulaklak ng Pilipinas.

## Mga kilalang tao na may pangalang Yasmin
* Jasmin (pangalan), ang pangalan na jasmin ay hango sa bulaklak na puti.
* Jasmin (mang-aawit) (born 1977), ay isang Russo na mang-aawit, modelo, punong-abala.
* Jacques Jasmin (1798–1864), Occitan poet
* Paul Jasmin (1935–2025), ay isang Amerikanong aktor
* Victoire Jasmin (born 1955), Politikong pranses.
* Jasminka Domaš (born 1948), Ay isang Crotian manunulat at siyentipiko.

Kategorya:Paglilinaw
Kategorya:Pangalan
Brassicales

Ang mga **Brassicales** ay isang orden ng mga halamang namumulaklak, na nasa mga pangkat ng mga eurosida II ng mga dicotyledon sa ilalim ng sistemang APG II. Ang isang katangiang karaniwan sa maraming mga kasapi sa orden ay ang produksiyon ng langkapan ng glucosinolate (langis ng mustasa). Karamihan sa mga sistema ng klasipikasyon ay nagbilang ng ordeng ito, bagaman kung minsan ay sa ilalim ng pangalang **Capparales** (ang pangalang pinipili ayon sa kung anlin ang dapat mauna).

Sa ilalim ng sistemang Cronquist, ang Brassicales ay tinatawag na Capparales, at isinama sa piling ng mga "Dilleniidae". Ang tanging mga pamilyang kabilang ay ang Brassicaceae at ang Capparaceae (tinatrato bilang magkakahiwalay na mga pamilya), ang  Tovariaceae, ang Resedaceae, at ang Moringaceae. Ang iba pang mga takson na kabilang na ngayon dito ay inilagay sa sari-saring mga orden.

Ang mga pamilyang Capparaceae at Brassicaceae ay malapit ang kaugnayan. Ang isang pangkat, na binubuo ng *Cleome* at kaugnay na henera, ay nakaugaliang ibinibilang sa loob ng Capparaceae subalit ang pagsasagawa nito ay nagreresulta sa isang parapiletikong Capparaceae.

* Ordeng **Brassicales**
** Pamilyang Akaniaceae
** Pamilyang Bataceae (mga palumpong na hindi tinatablan ng alat o asin mula sa Amerika at sa Australasia)
** Pamilyang Brassicaceae (pamilya ng mustasa at repolyo)
** Pamilyang Capparaceae (pamilya ng keyper, na kung minsan ay ibinibilang sa loob ng Brassicaceae)
** Pamilyang Caricaceae (pamilya ng papaya)
** Pamilyang Gyrostemonaceae
** Pamilyang Koeberliniaceae
** Pamilyang Limnanthaceae (pamilya ng bula ng parang)
** Pamilyang Moringaceae (labintatlong mga espesye ng mga puno mula sa Aprika at sa India)
** Pamilyang Pentadiplandraceae
** Pamilyang Resedaceae (pamilya ng mignonette)
** Pamilyang Salvadoraceae
** Pamilyang Setchellanthaceae
** Pamilyang Tovariaceae
** Pamilyang Tropaeolaceae (pamilya ng nasturtium)

## Mga sanggunian
## Mga kawing panlabas
*


Kategorya:Mga orden ng Angiosperma
Kanon (paglilinaw)

Ang **kanon** ay maaaring tumukoy sa:

*Biblikal na Kanon
*Kanon (mang-aawit)
*Kanon (nobelang biswal)

## Tingnan din
*Canon (manga)
*Batas kanoniko
*Kanyon
*Sabak (na *canyon* sa Ingles)
Falling in Reverse

Ang **Falling in Reverse** ay isang bandang *post-hardcore* na mula sa lungsod ng Pahrump, Nevada sa Estados Unidos. Inilabas nila ang album ng kanilang pasinaya, "The Drug in Me Is You", sa 26 Hulyo 2011, kung saan naabot ng numero # 19 sa Billboard 200, nagbebenta ng 18,000 kopya sa unang linggo ng mga benta. Band ay humantong sa pamamagitan ng mang-aawit Ronnie Radke, kasama ang gitarista Derek Jones at Jacky Vincent, tambulero Ryan Seaman, at bassist Ron Ficarro.Nasa proseso sila ng paggawa ng bagong album.

## Mga miyembro
*Ronnie Radke -  punong bokalista 
*Jacky Vincent - punong gitarista, bokalista
*Derek Jones - rhythm guitar
*Ryan Seaman - drums
*Ron Ficarro - bass

## Diskograpiya
**Listen Up! (Demo)* (2009)
**The Drug in Me Is You* (2011)

## Mga sanggunian
#http://www.punknews.org/article/42949/ronnie-radke-returns-with-falling-in-reverse
#http://www.altpress.com/news/entry/falling_in_reverse_ft._ronnie_radke_ex-escape_the_fate_to_record_debut_rele/
#http://www.billboard.com/album/falling-in-reverse/the-drug-in-me-is-you/1505677#/album/falling-in-reverse/the-drug-in-me-is-you/1505677
#http://bryanstars.com/post/5348578389/falling-in-reverse-have-officially-signed-to 

Kategorya:Mga banda mula sa Estados Unidos
Paliparang Pandaigdig ng Francisco Bangoy

Ang **Paliparang Pandaigdig ng Francisco Bangoy** (Sebwano: *Tugpahanang Pangkalibutan sa Francisco Bangoy*) , at kilala bilang **Paliparang Pandaigdig ng Dabaw**, at tinagurian ring **Davao Airport** ay isang paliparang pandaigdig na naglilingkod sa pangkalahatang kalakhan ng Lungsod ng Dabaw sa Pilipinas.  Ito ang pinakamalaking paliparan sa Mindanao ayon sa trapiko.  Unang binuksan ang paliparan noong dekada 1940, at binuksan ang kasalukuyang gusaling terminal nito noong 2003.

## Mga kompanyang panghimpapawid
Ang mga sumusunod na kompanyang himpapawid ay naglilingkod sa Paliparang Pandaigdig ng Francisco Bangoy:

*AirAsia: Kuala Lumpur-International (Simula Disyembre 21 taong 2017)
*Cebu Pacific:  Bacolod, Cebu, Iloilo, Maynila, Singgapur, Zamboanga
*Cebu Pacific: Cagayan de Oro, Dumaguete, Tacloban, Tagbilaran 
*Philippine Airlines: Clark, Cebu, Maynila
*Philippine Airlines: Cagayan de Oro, Cebu, Maynila, Tagbilaran, Zamboanga  
*Philippine AirAsia: Cebu, Clark, Maynila
*SilkAir: Singgapur
*SkyJet Airlines:**Charter:** Catarman, Tuguegarao

## Tingnan ito 
* Tala ng mga paliparan sa Pilipinas

## Mga sanggunian
Kaurian:Mga paliparan sa Pilipinas
Kategorya:Davao del Sur
Joshua Dionisio

Si **Ralph Joshua Dela Cruz Dionisio**, mas kilala bilang **Joshua Dionisio** (ipinanganak noong 14 Disyembre 1994) ay isang artista mula sa Pilipinas.  Kilala siya sa pagganap bilang Ken Pamintuan sa *Super Inggo* at ang batang Cholo sa Pilipinong *remake* ng *Stairway to Heaven*.

Mayroon siyang kapatid na nagngangalang Jacob na kasama niya sa *Super Inggo*.  Nagsimula siyang modelo sa gulang na 6 na naging daan para siya ay matuklasan ng ABS-CBN at Viva Films.  Una siyang lumabas sa telebisyon bilang Nicos Argos sa *Kay Tagal Kang Hinintay*.

Kategorya:Mga artista mula sa Pilipinas
Kategorya:Ipinanganak noong 1994
Ronnie Radke

si **Ronnie Radke** (ipinanganak noong 15 Disyembre 1983 sa Nevada, Las Vegas, Estados Unidos), ay ang pangalang pang-entablado ni **Ronald Joseph Radke**, na isang Amerikanong musikero at kompositor. Siya ang nagtatag at pangunahing mang-aawit ng Falling in Reverse, at dati ring mang-aawit at miyembrong tagapagtatag ng bandang Escape the Fate.

## Kasaysayan
Nabuo niya ang bandang Escape the Fate noong 2004. Sa loob ng isang buwan, siya ay naging matagumpay sa Estados Unidos. Noong Setyembre 2006, nilisan niya ang banda dahil sa isang linggo pagkakabilanggo dahil sa paglahok sa isang pakikipag-away na humantong sa pagkamatay ni Michael Cook. Pagkatapos, noong kalagitnaan ng 2008, pormal siyang inalis mula sa banda. Pinatalsik siya mula sa banda dahil hindi siya maaaring umalis ng bansa. Nakalabas siya ng bilangguan noong Disyembre 2010. Sa ngayon, siya ay bahagi na ng bandang Falling in Reverse.

## Mga sanggunian
#http://mp3elite.com/true-story-ronnie-radke-and-max-green-s-first-band-rare-demo.html
#http://www.mtv.com/artists/escape-the-fate/#biographyEnd 
#http://archives.lasvegascitylife.com/articles/2006/09/28/local_news/news03.txt 
#http://www.kerrang.com/blog/2008/08/escape_the_fate_cancel_uk_tour.html
#http://www.altpress.com/features/entry/exclusive_ex-#scape_the_fate_vocalist_ronnie_radke_breaks_his_silence_after/
#http://www.ultimate-guitar.com/news/interviews/ex-escape_the_fate_vocalist_ronnie_radke_breaks_his_silence_after_prison_release.html

Kategorya:Mga mang-aawit mula sa Estados Unidos
Mac Alejandre

Si **Mac Alejandre** (ipinanganak Disyembre 8, 1972) ay isang direktor ng pelikula at telebisyon mula sa Pilipinas.  Siya ang namumuno sa pamamahala ng mga artista ng TV5 sa dibisyong tinatawag nga Talen5 o mas kilala din sa tawawg na TV5 Talent Center.

## Mga sanggunian
Kategorya:Mga direktor ng pelikula mula sa Pilipinas
Kategorya:Ipinanganak noong 1972
Jhoana Marie Tan

Si **Jhoana Marie Tan** ay isang aktres sa Pilipinas.

## Filmography
### Films
### Dramas
### Television Shows
## References
Kategorya:Ipinanganak noong 1993
El Presidente

Ang ***El Presidente: General Emilio Aguinaldo Story and the First Philippine Republic*** (Tagalog: *Ang Pangulo: Kuwento ni Heneral Emilio Aguinaldo at ang Unang Republika ng Pilipinas*) o mas kilala sa pamagat na ***El Presidente*** (*Ang Pangulo*) ay isang pelikula sa Pilipinas na idinerekta ni Mark Meily noong 2012 tungkol sa talambuhay ni Heneral Emilio Aguinaldo, ang unang pangulo ng Republika ng Pilipinas.

Ang pelikula ay isa sa mga opisyal na inilahok sa 2012 Metro Manila Film Festival at inilabas sa mga sinehan sa buong bansa noong 25 Disyembre 2012. Ginawa ang pelikula sa pagitan ng Scenema Concept International, CMB Films at Viva Films, sa pakikipagtulungan ng San Miguel Group of Companies, Petron, Boy Scouts of the Philippines, Las Casas Filipinas de Azucar, at ng Film Development Council of the Philippines. Itinanghal ito noong Disyembre 18 , 2012 sa SMX Convention Center ng SM Mall of Asia .

## Mga pangunahing tauhan
*E.R. Ejercito bilang Emilio Aguinaldo 
*Nora Aunor bilang Maria Aguinaldo y Agoncillo
*Cristine Reyes bilang Hilaria Aguinaldo y Del Rosario 
*Cesar Montano bilang Andrés Bonifacio
*Christopher De Leon bilang Antonio Luna

## Mga tauhang pangsuporta
*Alvin Anzon bilang Felipe Agoncillo
*John Arcilla bilang Mariano Trías
*Sunshine Cruz bilang Gregoria de Jesús
*Ian de Leon bilang Mariano Noriel
*Joko Diaz bilang Procopio Bonifacio
*Gary Estrada bilang Mariano Álvarez
*Ronnie Lazaro bilang Candido Tirona
*Ian de Leon bilang Artemio Ricarte 
*Alicia Meyer bilang *Inang Bayan* (Motherland)
*Troy Montero bilang Frederick Funston
*Ronnie Quizon bilang Apolinario Mabini
*Felix Roco bilang Gregorio Del Pilar
*Dindo Arroyo bilang Macario Sakay
*Yul Servo bilang Pedro A. Paterno
*Lou Veloso bilang Julian Felipe

Kategorya:Mga pelikula mula sa Pilipinas
Kategorya:Mga pelikula ng 2012
Louise delos Reyes

Si **Louise de los Reyes** ay isang aktres sa Pilipinas.  Kilala sa kanyang pagganap bilang Adana sa *Alakdana*, Elize sa *One True Love* at Marilyn sa ''Mundo Mo'y Akin.''

Kategorya:Mga artista mula sa Pilipinas
Kategorya:Ipinanganak noong 1992
Never Say Goodbye

Ang ***Never Say Goodbye*** ay isang drama sa Pilipinas.

## Tauhan
* Nora Aunor bilang **Martha Carpio**
* Vin Abrenica bilang **William**
* Sophie Albert bilang **Kate**
* Alice Dixson bilang **Criselda Madrigal**
* Cesar Montano bilang **Javier Montecastro**
* Gardo Versoza bilang **Dindo **
* Edgar Allan Guzman bilang **Troy**

Kategorya:Mga programa sa telebisyon mula sa Pilipinas na nagsimula noong 2013
Kategorya:Mga seryeng pantelebisyon mula sa Pilipinas
Ellen Adarna

Si **Ellen Adarna** (ipinanganak Abril 2, 1988)

## Mga sanggunian
Kategorya:Mga artista mula sa Pilipinas
Kategorya:Ipinanganak noong 1988
Maritoni Fernandez

Si **Maritoni Fernandez** (ipinanganak **Antonita Moynihan** noong March 31, 1969) ay isang aktress, modelo at negosyante na mula sa Pilipinas na may dugong Briton.

## Mga sanggunian
Kaurian:Mga artista mula sa Pilipinas
Saab Magalona

Si **Saab Magalona** ay ipinanganak noong (23 Nobyembre 1988) ay isang aktres sa Pilipinas. Siya ay anak ni Francis Magalona. At kapatid niya ang mga aktor at aktres na sina Frank Magalona, Elmo Magalona at Maxene Magalona.

Kategorya:Mga artista mula sa Pilipinas
Kategorya:Mga Pilipino
Suzette Doctolero

Si **Suzette Doctolero** (ipinanganak c. 1968/1969  Karaniwang siyang manunulat ng senaryo, manlilikha ng serye at malikhaing kasangguni (*creative consultant*) sa GMA Network.  Ang ilan pa sa mga kanyang kilalang likha ay ang *Amaya*, *Indio* at ''My Husband's Lover*.  Sinulat naman niya ang kuwento ng pelikulang *Let the Love Begin* at naging malikhaing kasangguni sa mga seryeng pantelebisyon na *Alyas Robin Hood* at *Destined to be Yours*.

## Talambuhay
Si Doctolero ay lumaki sa Calabanga, Camarines Sur at apo siya ng komedyanteng aktres noong dekada 1930 na si Buenviges Narvadez.  Isa siya sa mga manunulat ng *Kirara, Ano Ang Kulay ng Pag-ibig?* at *Sana Ay Ikaw Na Nga*.  Nagsulat din siya ng mga seryeng pantelebisyon na adaptasyon tulad ng *Lupin*, *Joaquin Bordado*, *Totoy Bato*, *Gagambino* at *Panday Kids* ngunit karamihan sa mga ito ay hindi mataas ang *rating* kaya hindi na siya gumagawa mga adaptasyon. at *Bahay Kubo: A Pinoy Mano Po!*

Si Doctolero ay naging malikhaing kasangguni ng seryeng pantelebisyon na *Alyas Robin Hood* na tungkol kay Pepe de Jesus na isang abogadong napagbintangang pumatay sa kanyang ama at nang pineke ang kamatayan ay naging vigilante may pana.  Umani ng batikos mula sa mga netizen ang seryeng nabanggit dahil sa pagkakatulad nito sa istilo at salaysayin ng *Arrow* ng The CW Televison Network.  Ang pangunahing bida ng *Arrow* na si Stephen Amell na gumaganap bilang Oliver Queen/Green Arrow ay nagkomento din tungkol sa *Alyas Robin Hood* sa pamamagitan ng isang mensahe sa kanyang Facebook *account*.  Dinipensahan naman ito ni Doctolero at sinabi niya na ang *Alyas Robin Hood* ay batay sa alamat ni Robin Hood na mula sa Britanya at hindi batay sa *Arrow*.

Naging malikhaing kasangguni din si Doctolero sa kauna-unahang *primetime* teleserye nina na Alden Richards at Maine Mendoza o ang AlDub *love team* na *Destined to be Yours*.  Sa mga tweet niya sa Twitter noong Abril 2017, isinalarawan ni Doctolero na ang mga unang mga kabanata ng *Destined to be Yours* ay *flop* o may kabiguan sa *rating* ngunit nag-*rate* ito kalunan ng baguhin ang kuwento ng serye.  Sang-ayon kay Rasonable, ang *Destined to be Yours* ay hindi *flop'' at ang pahayag ni Doctolero ay kanyang pansariling kuru-kuro at hindi ng GMA Network.

## Mga sanggunian
Kategorya:Mga manunulat mula sa Pilipinas
Elmo Magalona

Si **Elmo Moses Arroyo Magalona** (ipinanganak 27 Abril 1994) ay isang aktor, rapper, at mang-aawit na mula sa Pilipinas. Siya ang pang-anim (sa walo) na anak ni Francis Magalona.

## Pilmograpiya
### Televisyon
### Pelikula
## Mga sanggunian
Kategorya:Mga artista mula sa Pilipinas
Kategorya:Ipinanganak noong 1994
Joyce Ching

**JOYCE GISELLE PALAD CHING.**

Si **Joyce Giselle Palad Ching** (ipinanganak noong 5 Enero 1995), mas kilala bilang **Joyce Ching** sya ay isang Tsinong Pilipinang aktres

**{Talambuhay}** 
   
Ipinanganak si Joyce Ching sa San Ildefonso, Bulacan,[Pilipinas]. Dumalo siya sa Montessori De San Ildefonso para sa kanyang pangunahing pag-aaral hanggang ikalawang taon sa mataas na paaralan. Nagtapos siya ng kanyang ikalawang edukasyon sa Makati Integrated Christian Academy noong Abril 2011.

Si Joyce ching ay sumabak sa Anna Karenina bilang Nina na gagampanan nina Krystal Reyes bilang anna Barbie forteza bilang Karen at Joyce ching bilang Nina.

## {Karera} 
Nagsimula ang karera ni Ching sa telebisyon noong 2005 nang siya ay sumali sa*Bubble Gang JR*. Ginawa niya ang dose-dosenang mga TV at print ad at nag-play ng isang serye ng mga batang mga tungkulin hanggang sa siya ay nagsumite ng bilang Bea sa* Unan*

. 
Dumating ang kanyang malaking break sa papel na ginagampanan ng mga batang Shirley sa GMA Network remake ng Koreanovela'Walang katapusang Pag-ibig' sa tapat ng Kathryn Bernardo at Kristoffer Martin. Siya ay lumitaw din sa tinedyer pagmamahalan drama reel Pag-ibig ng mga regalo Tween Puso kung saan siya ang naglaro ng papel na ginagampanan ng Ligaya aka * Aya *, isang nerd na batang babae na nagsasalita na may likas na katangian. 
Siya ay ipinapares sa Kristofer Martin, ang kanyang co-star / loveteam sa reel Pag-ibig ng mga regalo Tween Puso, Munting Heredera at Ikaw Lang Ang Mamahalin.

## Pilmograpiya 
### Telebisyon Drama 
### {[Mga Drama]} 
### Mga Ibang Palabas sa Telebisyon 
### [{Mga Pelikula}] 
## [{Awards and Nominations}]
## References
## Externs
*  Official Facebook Page

Official

Kategorya:Filipino child actresses
Kategorya:Filipino television personalities
Kategorya:Filipino people of Chinese descent
Kategorya:GMA Artist Center
Kategorya:Filipino actors of Chinese descent
Kategorya:21st-century Filipino actresses
Kategorya:Filipino female singers
Mona Louise Rey

Si **Mona Al-Alawi** (Arabo:منى آل علوي) isang aktres sa Pilipinas.

Kategorya:Mga artista mula sa Pilipinas
Kategorya:Ipinanganak noong 2004
Yogo Singh

Si **Yogo Singh** (ipinanganak Hunyo 17, 2002) ay isang artista mula sa Pilipinas.  Natuklasan ang kanyang talento ni Maryo J. delos Reyes noong siya'y apat na taong gulang. at *Jillian: Namamasko Po*.  Sa kalunan, napunta siya sa ABS-CBN at lumabas sa mga programang pantelebisyon na *Wako Wako* at *Wansapanataym*.

## Mga sanggunian
Kaurian:Mga artista mula sa Pilipinas
Richard Yap

Si **Richard Edison Uy Yap** (ipinanganak Mayo 18, 1967) ay isang aktor sa Pilipinas.

## Pilmograpiya
### Telebisyon
### Pelikula
Kategorya:Mga artista mula sa Pilipinas
Kategorya:Ipinanganak noong 1967
Mutya Orquia

**Ruelleen Angel Olano**, o mas kilala bilang **Mutya Orquia** (ipinanganak Mayo 3, 2006) ay isang aktres sa Pilipinas.

## Pilmograpiya
### Telebisyon
Kategorya:Mga artista mula sa Pilipinas
Kategorya:Ipinanganak noong 2006
Kapuluang Pitcairn

Ang **Kapuluan ng Pitcairn** ay isang pangkat ng mga pulo na nasa katimugang Pasipiko. Ang mga tao ay namumuhay lamang sa pangalawang pinakamalaking pulo ng kapuluang binubuo ng apat na mga pulo. Ang pulong ito ay pinangalanang "Pitcairn". Pinamamahalaan ito ng Nagkakaisang Kaharian. Ito ang mayroong pinakamaliit na dami ng mga tao sa anumang bansa. Noong 2007, 48 mga tao ang naninirahan dito.

Ang kapuluan ay higit na nakikilala bilang tahanan ng mga kinaapuhan ng ng mga nanghimagsik sa Bounty at ng mga Tahitiano (o mga Polinesyo) na sumama sa kanila, isang kaganapang muling isinalaysay sa maraming mga aklat at mga pelikula. Ang kasaysayan ay nagpapakita pa rin ng mga apelyido ng maraming mga taong ito. Mayroon lamang apat na mga apelyido ng mga pamilya (magmula noong 2010): Christian, Warren, Young at Brown.
 
## Kasaysayan 
Sa una, ang mga tao mula sa Polinesya ay nanirahan sa Kapuluang Pitcairn, subalit walang nanirahan sa mga pulo noong matuklasan (matagpuan) ang mga ito ni Kapitan Philip Carteret ng *HMS Swallow* noong 2 Hulyo 1767. Ang pulo ay pinangalanan magmula kay Robert Pitcairn, isang guardiyamarina (*midshipman* sa Ingles) na labinlimang taong gulang, na unang taong nakalulan sa HMS Swallow na nakakita sa pulo. Pinaniniwalaang si Robert Pitcairn ay naligaw sa dagat noong kaagahan ng 1770 nang ang barkong sinasakyan niya, ang *HMS Aurora,* ay nawala sa Karagatan ng India.

## Mga sanggunian
Kategorya:Kapuluan ng Polinesya
Kategorya:Panghihimagsik sa Bounty
Kategorya:Britanikong Teritoryo sa Ibayong-dagat
Lalawigan ng Estokolmo

Ang **Lalawigan ng Estokolmo** (; ) ay isang lalawigan o kondehan *(län)* sa baybayin ng Dagat Baltiko sa Suwesya. 

## Mga sanggunian
## Mga kawing panlabas 
*Stockholm County Administrative Board
*Stockholm County Council
*Stockholm Regional Association of Local Authorities 
*2006 Election Results 

Estokolmo
Hilagang Irlanda

Ang **Hilagang Irlanda** (,  ; Ulster-Eskoses: '''') ay iba't iba ang pagsasalarawan bilang isang bansa, lalawigan, o rehiyon na bahagi ng Reino Unido. Matatagpuan sa hilagang-silangan ng pulo ng Irlanda, ibinabahagi ang hangganan nito sa timog at kanluran sa Republika ng Irlanda. Noong 2011, mayroon itong populasyon na 1,810,863, na binubuo ng mga 30% na populasyon ng pulo at mga 3% ng populasyon ng Reino Unido. Ang Asembliya ng Irlanda (kolokyal na tinutukoy bilang Stormont dahil sa lokasyon nito), ay itinatag sa pamamagitan ng Batas ng Hilagang Irlanda ng 1998, na may responsibilidad sa iba't ibang pabago-bagong polisiya, habang nakareserba ang ibang larangan sa pamahalaang Britaniko. May kooperasyon ang Hilagang Irlanda at Republika ng Irlanda sa ilang parte.

Nalikha ang Hilagang Irlanda noong 1921, nang hinati ang Irlanda sa pamamagitan ng Batas ng Pamahalaan ng Irlanda ng 1920. Karamihan sa populasyon ng Hilagang Irlanda ay unyonista, na gustong manatili sa Reino Unido. Pangkalahatan silang inapo ng kolonista mula sa Gran Britanya. Habang ang mayorya sa Katimugang Irlanda (na naging Malayang Estadong Irlandes noong 1922), at isang mahalagang minorya sa Hilagang Irlanda, ay nasyonalistang Irlandes at mga Katoliko na nais ang isang pinag-isang malayang Irlanda. Ngayon, tinitingnan ng mga unyonista ang kanilang sarili bilang Britaniko habang ang mga nasyonalista naman bilang Irlandes, habang ang identidad na Hilagang Irlandes o Ulster ay inaangkin ng isang malaking minorya na mula sa iba't ibang pinagmulan.

## Heograpiya 
### Mga Kondado 
Ang Hilagang Irlanda ay naglalaman ng anim na makasaysayang mga kondado. Ang mga ito ay: County Antrim, County Armagh, County Down, County Fermanagh, County Londonderry, at County Tyrone.

Ang mga kondadong ito ay hindi na ginagamit bilang lokal na pamahalaan sapagkat pinalitan nila ito ng labing isang distrito na pinalitan rin ang dalawangpu't anim na distrito noong 2015.

### Mga lungsod at bayan 
Ang sampung pinakapopuladong mga lungsod at bayan sa Hilagang Irlanda ay:

## Mga sanggunian
Kategorya:Hilagang Irlanda
Rajah Matanda

Si **Rajah Matanda** (1480 - 1572), nakikilala rin bilang **Rajah Ache**, ay isang Muslim na hari at kapatid ni Bunao, Lakan ng Tondo noong panahon ng sinaunang Pilipinas. Nang dumating ang mga Kastila sa Maynila noong 1571, ipinasa na ni Rajah Matanda (literal na may kahulugang "matandang hari") ang kaniyang pamumuno sa kanyang pamangkin na si Rajah Sulayman.

Kategorya:Mga Pilipino
Kategorya:Kasaysayan ng Pilipinas (900–1565)
Kategorya:Ipinanganak noong 1480
Kategorya:Namatay noong 1572
Mencius

Si **Mencius** (; pinaka tinatanggap na mga petsa: 372 – 289 BCE; iba pang posibleng mga petsa: 385 – 303/302 BCE), na nakikilala rin bilang **Mencio**, **Ji Mèngkē** (姓孟軻), **Meng Zi** (**Mèng Zǐ**, **Mèngzǐ**), o **Meng Ke** (nangangahulugang "Gurong Meng"), ay isang Intsik na pilosopo na itinuturing bilang isa sa pinaka bantog na Kumpusyano pagkaraan ng mismong si Confucius. 

si **Mencius** ang pinakadakilang mag aaral ni confucius.

naniniwala siyang ang lahat ng tao ay likas na mabuti. 

## Mga sanggunian
Kategorya:Mga pilosopong Tsino
Kababaihan sa Timog Korea

Ang mga **kababaihan sa Timog Korea** ay nakaranas ng malaking pag-unlad sa mga panlipunang pagbabago nitong mga nagdaang taon, kumpara sa mga nakaraang panahon kung kailan malalim na nakaugat sa kultura ang Confucianismo. Malaki ang naging pag-angat ng ekonomiya ng Timog Korea dahil sa urbanisasyon, industriyalisasyon, pamumunong militar, repormang demokratiko, at panlipunang liberalisasyon mula pa noong huling bahagi ng dekada 1960. Ang mga gampaning pangkasarianat pagkakakilanlang pangkasarian ay nabago bilang tugon sa modernidad. Higit sa kalahati ng mga kababaihang Timog Koreano ay may trabaho.[thumb|320px|Ang SoShi o SNSD, isang pangkat na [Musikang pop|pangtugtuging popular na binubuo ng makabagong mga kababaihang taga-Timog Korea, na nagmomodelo para sa LG Cinema 3D TV. Mula sa kaliwa pakanan: sina Kim Tae-yeon, Kim Hyo-yeon, Seo Joo-hyun, Choi Soo-young, Im Yoona, Jessica Jung, Tiffany Hwang, Sunny Lee, at Kwon Yuri.|left]]Sa sistemang pampulitika ng Timog Korea, bagama't hindi kasingdami ng mga lalaki ang bilang ng mga babaeng politiko, mas aktibo na silang lumalahok ngayon kaysa noong nakaraan. Pagkatapos ng halalang parlamentaryo noong 2020, 57 puwesto sa Pambansang Asemblea ang napunta sa mga kababaihan, o 19.1% (OECD), na bahagyang mas mataas kaysa kalahati ng karaniwang antas ng OECD (31%), ang pinakamataas na bilang ng mga puwestong nakuha ng kababaihan sa kasaysayan ng Timog Korea.

Noong 2023, pumangalawa ang Timog Korea sa ika-30 puwesto mula sa 177 bansa sa Indeks ng Kababaihan, Kapayapaan, at Seguridad, na batay sa 13 tagapagpahiwatig ng pagsasama, katarungan, at seguridad. Noong 2023 din, umabot sa ika-20 puwesto ang Timog Korea mula sa 193 bansa sa *Human Development Index* (HDI, o Talatuntunan ng Kaunlarang Pantao). Noong 2025, nasa ika-12 puwesto ito mula sa 172 bansa sa *Gender Inequality Index* (GII, o Indeks ng Di-pagkapantay-pantay ng Kasarian), na nagpapakita na ito ang pangalawang bansang may pinakamababang antas ng hindi pagkakapantay sa kasarian sa Asya.

Sa mga lalawigan, karamihan sa mga kababaihan ay nagtatrabaho sa mga pangunahing industriya gaya ng agrikultura. Kadalasan, limitado ang kanilang mga oportunidad sa edukasyon at trabaho. Ayon sa isang *survey* o pagpapanayam noong 2019 ng Ministro ng Agrikultura, 81% ng mga tumugon ay naniniwalang mas mababa ang katayuang panlipunan ng mga babaeng magsasaka kaysa sa mga lalaking magsasaka, kahit na mahigit sa 50% ng mga magsasaka sa Timog Korea ay kababaihan.

Ang katayuan ng kababaihan ay umangat na sa antas na maituturing silang pantay sa kalalakihan pagdating sa edukasyon, kalusugan, at mga karapatang legal. Gayunman, patuloy pa ring may malalaking pagkiling sa politika at ekonomiya laban sa mga kababaihan. Patuloy na nakararanas ang mga kababaihang Koreano ng mga estereotipo tungkol sa mahigpit na gampaning pangkasarian. Kabilang dito ang pananaw na ang mga kababaihan ay dapat manatili sa bahay bilang mga maybahay, at may mas kaunting kapangyarihan o boses sa mga gawaing pampulitika at pang-ekonomiya, at iba pa.

## Mga sanggunian 
Kategorya:Kababaihan sa Timog Korea
Fettuccine

Ang ***fettuccine*** (literal na "mga maliliit na laso") sa Italyano) ay isang uri ng pasta sa tanyag na lutuing Romano. Isa itong sapad na malapad na luglog na gawa magmula sa mga itlog at harina (karaniwang isang itlog para sa bawat 100 mga gramo ng harina), na mas malapad ngunit kahalintulad ng *tagliatelle* na karaniwan sa Bologna. Karaniwan itong kinakain na kapiling ang ''sugo d'umido* (*ragù* na mayroong karneng baka) at *ragù di pollo* (*ragù* na mayroong karneng manok).

Ang fettuccine nakaugaliang ginagawa nang sariwa (maaaring sa tahanan o pangkalakal) subalit ang tuyong fettuccine ay maaari ring mabili mula sa mga tindahan. Ang isang tanyag na putaheng may fettuccine sa Hilagang Amerika ay ang Fettuccine Alfredo. Ang *spinach fettuccine'' ay gawa mula sa kulitis (espinaka), harina, at mga itlog.

## Mga sanggunian
## Talaaklatan
*
*

Kategorya:Pasta
Kategorya:Lutuin ng Lazio
Itlog (pagkain)

Milyun-milyong taon nang kinakain ng mga tao at mga kamag-anak na hominido ang mga itlog ng hayop. Pinakakinakain ang mga itlog ng ibong labuyo, lalo na ang mga itlog ng manok. Nag-umpisang mag-ani ng itlog para kainin ang mga tao sa Timog-silangang Asya pagsapit ng 1500 BK. Kinakain din ang mga itlog ng ibang ibon, katulad ng bibi at abestrus, ngunit hindi gaanong karaniwan kumpara sa itlog ng manok. Maaari ring kainin ng mga tao ang mga itlog ng reptilya, ampibyo, at isda. Tinatawag na bihud ang mga itlog ng isda na kinakain.  

Pinapalaki ang mga inahing manok at iba pang nangingitlog na hayop sa buong mundo, at isang pandaigdigang industriya ang maramihang produksiyon ng itlog ng manok. Noong 2023, tinatantiyang 62.1 milyong metrikong tonelada ng mga itlog ang naiprodyus sa buong mundo, higit sa 100 porsiyentong pagtaas kumpara sa 1990.

## Mga uri 
[thumb|Mga itlog ng [Pugo (mga ibon)|pugo (itaas sa kaliwa), itlog ng manok (ibaba sa kaliwa), at itlog ng ostrits (kanan)]]

Isang karaniwang pagkain ang mga itlog ng ibon at isa rin sa mga pinakabersatil na sangkap na ginagamit sa pagluluto. Mahalaga ang mga ito sa maraming sangay ng modernong industriya ng pagkain.

Ang mga pinakaginagamit na itlog ng ibon ay mula sa mga manok, bibi, at gansa. Karaniwang itinuturing na luho ang mga itlog ng malalaking ibon, tulad ng ostrits. Kinokonsiderang delikasi ang mga itlog ng bako sa Inglatera, oati na rin sa ilang mga bansang Eskandinabo, lalo na sa Noruwega. Sa ilang bansang Aprikano, madalas na nakikita ang mga itlog ng benggala sa mga merkado, lalo na tuwing tagsibol ng bawat taon. Nakakain ang mga itlog ng mga paysan at emu, ngunit hindi gaanong karaniwan;

Minsan ginagamit ang kaskarilya o pinulbos na balat ng itlog bilang aditibo sa pagkain dahil sa taglay nitong kalsiyo. Nakakain ang bawat bahagi ng itlog, ngunit karaniwang itinatapon ang balat nito. Sa ilang mga resipi, kailangan ang mga itlog na hindi pa ganap o hindi pa nailalabas, na kinukuha mula sa loob ng inahin pagkatapos itong katayin o lutuin .

## Mga sanggunian 
Kategorya:Itlog
Kategorya:Pagkain
Atomikong bilang

Sa larangan ng kimika at ng pisika, ang **bilang na atomiko** o **bilang ng proton** (Aleman: *Ordnungszahl*, Kastila: *número atómico*, Ingles: *atomic number* o *proton number*, Pranses: *numéro atomique*) ng isang atomo ay ang bilang ng mga proton na nasa loob ng isang atomo. Ang mga elementong pangkimika ng talahanayang peryodiko ay nakalista ayon sa pagkakasunud-sunod ng atomikong bilang. Ang mga atomo ay mayroon ding mga elektron at mga neutron. Ang bilang ng mga elektron at ng mga neutron ay hindi nagpapabago sa atomikong bilang ng isang elemento. Ang timbang na atomiko (bigat na atomiko) ay hindi nagbabago ayon sa dami ng mga neutron na nasa loob ng nukleyus ng atom.  Ang bilang ng mga elektron ay nakapagpapabago sa karga ng atomo.  Kapag ang bilang ng mga elektron ay hindi kapantay ng bilang ng mga proton, ang atomo ay tinatawag na isang iono.

Kategorya:Mga katangiang kemikal
Kategorya:Pisikang nukleyar
Atomikong timbang

Ang **relatibong masang atomiko**, **kaugnay na masang atomiko**, **kaukol na masang atomiko**, **nauukol na masang atomiko**, **hilagyong masang atomiko**, o **hinlog na masang atomiko**, na nakikilala rin bilang **timbang na atomiko** o **bigat na atomiko** (Ingles: *relative atomic mass* o *atomic weight*), na mayroong sagisag na *A*) ay isang dami o kantidad na pisikal na walang dimensiyon, ang *ratio* o tumbasan ng karaniwang masa ng mga atomo ng isang elemento (na nagmumula sa isang ibinigay na pinanggalingan) hanggang sa kalahati ng masa ng isang atomo ng karbon-12 (na nakikilala bilang yunit ng pinag-isang masang atomiko). Ang kataga ay pangkaraniwang ginagamit, na hindi kailangan ang dagdag na kuwalipikasyon (pagkamarapat o katangian), upang tukuyin ang **pamantayang timbang na pang-atomo** (mga *standard atomic weight*) na inilalathala nang may pagitan o agwat na regular ng International Union of Pure and Applied Chemistry (IUPAC) at nilalayon na maging mailalapat sa normal na mga materyal na panglaboratoryo. Ang mga pamantayang timbang na pang-atomong ito ay muling inilathala sa isang malawak na kasamu't sarian ng mga aklat na pampaaralan, mga katalogong pangkomersiyo, mga talangguhit na pandinding, at sa talahanayang peryodiko na makikita sa ibaba.

Ang katagang **atomikong bigat** o **atomikong timbang** (ng elemento) ay ginagamit din upang ilarawan ang pisikal na dami o kantidad, at kasingkahulugan nito. Subalit, ang patuloy na paggamit nito ay nakapang-akit ng maraming kontrobersiya magmula noong hindi bababa sa dekada ng 1960. 

## Talahanayang peryodiko na mayroong mga timbang na pang-atomo
## Mga sanggunian
Kategorya:Dami ng sustansiya
Kategorya:Mga katangiang kemikal
Kategorya:Istoykiyometriya
Kategorya:Talahanayang peryodiko
Malaking puting pating

[thumb|272px|Isang ngipin ng [Megalodon na may katabing dalawang mga ngipin ng malaking puting pating.]]
Ang **malaking puting pating** (***Carcharodon carcharias***; Ingles: *great white shark*) ay isang espesye ng pating. Ang isdang ito ay mahusay lumangoy at ang pinakamalaking maninilang isda.

Ang malaking puting pating ay mayroong bilang ng mga ngipin na umaabot sa 3,000, na nakaayos na marami ang mga hilera. Ang unang dalawang mga hilera ng mga ngipin ay ginagamit sa pagsunggab at paghiwa ng mga hayop na kinakain nila, habang ang iba pang mga ngipin na  nasa panghuling mga hilera ay nagiging pamalit para sa mga ngiping pangharapan na nasisira, nagagasgas, nauupod, o kapag nabubungi ang mga ito. Ang mga ngipin ay mayroong hugis ng isang tatsulok na mayroong mga tulis o talim sa mga gilid. Ang mga malalaking puting mga pating ay kumakain ng mga isda at iba pang mga hayop, katulad halimbawa ng mga karnerong-dagat at mga leon-dagat.

## Mga katangian 
Ang likod ng pating na ito ay kulay abo at ang ilalim ng katawan ay kulay puti. Ang mga pating na ito ay mayroong tatlong pangunahing mga palikpik: ang dorsal o panlikod (palaypay ng likod) at ang dalawang palikpik na pektoral (mga palaypay na pangtagiliran). Mayroong limang mga hiwa ng hasang sa mga pating na ito. Ang malaking puting pating ay nagiging adulto (nasa hustong gulang) pagkaraan ng humigit-kumulang sa siyam na mga taon pagkalipas na maipanganak. Ang paglaki ng malaking puting pating ay nasa 25 hanggang 30 mga sentimetro bawat taon, at lumalaki sila magpahanggang sa karaniwang sukat na 4.5 mga metro. Ang pinakamalaki ay maaaring magkaroon ng haba na 6.5 mga metro.

## Mga sanggunian 
Kategorya:Pating
Xanthippe

Si **Xanthippe** (binibigkas na ; , ika-5 daantaon - ika-4 na daantaon BCE) ay isang sinaunang Atenyana, na asawa ni Socrates at ina ng tatlong mga anak nilang lalaki: sina Lamprocles, Sophroniscus, at Menexenus. Mayroong mas maraming mga kuwentong patungkol sa kaniya kaniya kaysa sa mga katotohanan. Mas malamang na mas nakababata siya kaysa sa kay Socrates, marahil na mga 40 mga taon ang kabataan niya kay Socrates.

## Pangalan
Ang "Xanthippe" ay may kahulugang "kabayong dilaw", mula sa Griyegong ξανθός "xanthos" (madilaw) at ἵππος "hippos" (kabayo). Ang kaniya ay isa sa maraming mga sinaunang pansariling mga pangalang Griyego na mayroong isang temang pangkabayo (maihahambing sa Philippos: "kaibigan ng mga kabayo"; Hippocrates: "nagpapaamo ng kabayo", atbp.).  Ang "hippos" sa isang sinaunang pangalang Griyego ay madalas na nagmumungkahi ng may pinagmanahang aristokratiko.  Ang isang karagdagang dahilan para sa pag-iisip na ang mag-anak ni Xanthippe ay mahalaga o tanyag sa lipunan ay ang pagkakaroon ng pangalang Lamprocles ng kaniyang panganay na anak na lalaki, sa halip na "Sophroniscus" (buhat sa ama ni Socrates): ang sinaunang kinagawiang Griyego ay ang pagpapangalan ng unang anak mula sa mas ipinagbubunyi sa dalawang mga lolo. Ang ama ni Xanthippe ay pinaniniwalaang may pangalang Lamprocles. Dahil sa mas matatag sa aristokrasyang Atenyano kaysa sa ama ni Socrates, ang pangalan niya ay ang magiging mas gugustuhing piliin upang maging pangalan ng panganay na anak na lalaki.

## Mga sanggunian
## Mga kawing panlabas
Kategorya:Sinaunang kababaihang taga-Atenas
Kategorya:Mga taong Griyego noong ika-5 daantaon
Kategorya:Mag-anak ni Socrates
Kategorya:Hindi alam ang taon ng kapanganakan
Kategorya:Hindi alam ang taon ng kamatayan
Chaxiraxi

Si **Chaxiraxi** ang katutubong diyosa na kilala bilang Inang Araw sa relihiyon ng mga Guanche. Ang diyosang Chaxiraxi ang isa sa mga pangunahing diyosa ng panteon ng mga Guanche. Si Chaxiraxi ay kalaunang inugnay sa sinasabing paglitaw noong ca. 1392, 1400 o 1401 ng Birhen ng Candelaria sa Güímar sa isla ng Tenerife. Ang kanyang anak na lalake ay si Chijoraji.

Kategorya:Mitolohiyang Guaranche
Kategorya:Mitolohiyang Aprikano
Kategorya:Mga diyosang Ina
Kategorya:Mga diyos ng Berber
Bantayog ng Lakas ng Bayan

Ang **People Power Monument** (Ingles para sa **Bantayog ng Lakas ng Bayan**) ay isang eskultura ng *People Power Revolution* na naganap noong 1986 sa EDSA at White Plains Avenue sa Lungsod ng Quezon, Pilipinas. Ginawa ito ni Eduardo Castrillo noong 1993, na umabot sa 0.89 mga kilometro mula sa dambana ng EDSA, isa pang monumentong ginawa ito upang ipanalo ang demokrasya.

Ayon sa Tanggapan sa Ari-ariang Intelektuwal ng Pilipinas (IPOPHL), protektado ito ng karapatang-ari tulad ng ibang mga likhang masining sa Pilipinas.

## Talababa 
## Mga sanggunian 
Kategorya:Kasaysayan ng Pilipinas
Kategorya:Bantayog
Fransiyo

Ang **Pransyo** o **Pransyum** ay isang elementong pangkimika na mayroong sagisag na pangkimikang **Fr** at atomikong bilang na 87. Isa itong metal, na sa larangan ng kimika, ay inilagay sa isang pangkat ng mga elementong metal na pinangalanan bilang mga metal na alkalina. Napakaradyo-aktibo ng francium. Ang napakamaliliit na dami nito ay nasa loob ng mga bato ng uranium at ng thorium. Sa lahat ng mga elementong kimikal, ito ang mayroong pinakamababang elektronegatibidad at pagkahinlog ng elektron.

Katulad ng lahat ng mga elementong nasa pangkat bilang 1 sa talaang peryodiko, ang francium ay marahas na tumutugon (reaksiyon) sa tubig. Ang francium ang isa sa pinakamahirap na mahanap na mga elemento sa Daigdig. Tinataya na mayroong lamang humigit-kumulang sa 15&nbsp;mga gramo o kalahati ng isang onsa ang mayroon nito sa ibabaw o "balat" ng Daigdig sa loob ng nag-iisang panahon.

Bagaman nalalaman ng mga kimiko na dapat na umiral ang bilang ng elemento na 87 sa talaang peryodiko, matagal bago ito natagpuan. Noong kaagahan ng dekada ng 1900, halos lahat ng mga kahon na nasa talaang peryodiko ay napuno na. Nalalaman ng mga kimiko na mayroong nang tig-iisang elemento na mailalagak sa bawat isang kahon. Ang francium ay natagpuan noong 1939&nbsp;ng kimikong Pransesa na si Marguerite Perey. Pinangalanan niya ang elementong ito bilang *francium*, na nakabatay sa pangalan ng kaniyang bansang pinagmulan, ang Pransiya (na sa wikang Pranses ay *France*).

## Mga sanggunian 
Kategorya:Mga elementong kimikal
Kategorya:Mga metal na alkalina
Coprographia

Ang **coprographia** ay ang hindi kusang paggawa ng malalaswa o bulgar na mga sulatin o mga guhit (pagguhit ng mga larawan).  Nagmula ang salitang "*coprographia*" sa Griyegong *κόπρος* na mayroong kahulugang "tae".

Ang kaugnay nitong mga salita ay ang *coprolalia*, ang hindi kusang paggamit ng mga salitang mapanglapastangan o hindi banal, at ang *copropraxia*, ang hindi kinukusang pagsasagawa ng mga kumpas, kilos, o galaw na masagwa o may kabastusan.

## Tingnan din
*Sindroma ni Tourette

## Mga sanggunian
Kategorya:Mga diperensiyang neurolohikal
Kategorya:Sindromang Tourette
Quit It

Ang ***Quit It*** ay isang nobela noong 2002 na isinulat ni Marcia Byalick hinggil sa isang batang babae na namumuhay na mayroong sakit na sindromang Tourette (*Tourette syndrome* o TS). Ito ang unang nobela ni Byalick para sa tagapaglathalang Delacorte Press. Nakatuon ang aklat sa kay Carrie, isang batang babae na nasa ika-7 grado sa paaralan at kamakailan lamang ay nabigyan ng diyagnosis na mayroong siyang sindromang Tourette. Isang aklat na para sa mga kabataang nasa kaagahan ng kanilang pagdadalaga o pagbibinata, ang *Quit It* ay gumagalugad sa mga pakikibaka ni Carrie upang malabanan ang sindromang Tourette habang sinusubukan niyang umangkop o makibagay sa kaniyang mga kasama.

## Mga sanggunian
## Mga kawing panlabas
* Sørensen, Bent. Tourette in Fiction: Lethem, Lefcourt, Hecht, Rubio, Byalick  (PDF).  Aalborg University, Denmark.  Nakuha noong Agosto 21, 2009.

Kategorya:Sindromang Tourette
Leon-dagat

Ang **leon-dagat** o **leong dagat** (Ingles: *sea lion*) ay ilan sa mga *pinniped* na mula sa pamilya ng Otariidae (mga karnerong-dagat na mayroong mga tainga). Naninirahan ang mga leon-dagat sa maraming mga lugar sa buong mundo, maliban na lamang sa Karagatang Atlantiko.

## Paglalarawan
Ang mga lalaking leon-dagat ay mayroong makapal na balahibo sa paligid ng mukha at leeg ng mga ito, na kung minsan ay kahawig ng sa buhok na nasa leeg ng tunay na leon. Ito ang dahilan kung bakit tinawag na "leon-dagat" ang mga leon-dagat. Ang ilan, katulad ng leon-dagat na Steller, ay umaatungal na parang leon. Subalit hindi talaga mga "leon" ang mga *pinniped* na ito, subalit katulad ng tuunay na leon, mayroon silang balahibo, humihinga ng hangin, nagpapanganak ng buhay na mga supling, at nagpapasuso ng gatas sa kanilang mga anak. Kumakain din sila ng karne, subalit ang karneng kinakain nila ay ang mga karne ng mga isda, mga pusit, at mga ibong pandagat sa halip na mga hayop na panlupa. Ang mga leon-dagat ay mababagsik kung makipaglaban, katulad ng mga leong panlupa.

## Mga espesye
Ang mga espesyeng *pinniped* na tinatawag na mga "leon-dagat" ay ang mga sumusunod:
*Leon-dagat na Steller o Panghilagang leon-dagat (*Eumetopias jubatus*)
*Leon-dagat ng Australia (*Neophoca cinerea*)
*Leon-dagat ng Timog Amerika o Pangtimog na leon-dagat (*Otaria flavescens*)
*Leon-dagat ng New Zealand (*Phocarctos hookeri*)
*Leon-dagat ng California (*Zalophus californianus*)

Kategorya:Pinnipedia
Atomikong masa

Ang **masang atomiko** o **masang pang-atomo** (na hindi dapat ikalito o ipagkamali sa timbang na atomiko; ang timbang na atomiko ay nakikilala rin bilang relatibong masang atomiko), may sagisag na ma, ay isang kataga para sa masa (tumpok o kimpal) ng isang nag-iisang atomo ng isang elementong pangkimika. Kabilang dito ang mga timbang o bigat ng 3 mga partikulong subatomiko na bumubuo sa isang atomo: ang mga proton, mga elektron, at mga neutron. Dahil sa napakagaan ng elektron, ang masang atomiko ay kadalasang ipinapahayag bilang ang kabuuang bilang ng mga proton at ng mga neutron na nasa loob ng isang atomo. Kung kaya't bilang halimbawa: ang Karbono-14 ay mayroong 14 na mga partikulo na maaaring maging mga proton o kaya ay mga neutron at ang masa ay makukuha magmula sa kanilang karga. Ang masang atomiko ay tinatawag din bilang **kimpal na pang-atomo** o **tumpok na pang-atomo**.

Sa ibang pagpapakahulugan, ang masang atomiko ay ang masa ng isang tiyak o partikular na isotopo, na pinakamadalas na ipinapahayag na nasa mga yunit ng pinag-isang masang atomiko (na nakikilala sa Ingles bilang mga *unified atomic mass unit*. Kaya't ang masang atomiko ay kabuuang masa ng mga proton, mga neutron at mga elektron na nasa loob ng iisang atomo.

## Mga sanggunian
Kategorya:Mga katangiang kemikal
Vetus Latina

(Ebanghelyo ni Juan 16:23-30) na halimbawa ng Vetus Latina.]]
Ang ***Vetus Latina***  ay isang kolektibong pangalang ibinigay sa mga teksto ng Bibliya sa wikang Latin bago ang saling Latin ni Jeronimo na tinatawag na Vulgata(382-405 CE) ay naging pamantayang Bibliya ng nagsasalita ng Latin na mga Kanluraning Kristiyano. Ang pariralang *Vetus Latina* ay Latin para sa "Lumang Latin" at ang Vetus Latina ay minsang kilala bilang "Bibliyang Lumang Latin". Gayunpaman, ito ay isinulat sa Huling Latin at hindi ang maagang bersiyon ng wikang Latin na kilala bilang Lumang Latin. Ito ay minsang kilala rin bilang *Itala* (katulad ng sa pragmento ng *Quedlinburg Itala*).

## Mga sanggunian
Kategorya:Mga sinaunang bersiyon ng Bibliya